Θεατρική περίοδος 2022-2023

**ΔΟΞΑ ΚΟΙΝΗ**

**ΑΠΟ ΤΗΝ ΟΔΟ ΤΩΝ ΦΙΛΕΛΛΗΝΩΝ**

Σύνθεση κειμένου: **Στρατής Πασχάλης**

Σκηνοθεσία: **Δημήτρης Τάρλοου**

Από 9 Ιανουαρίου 2023

Για 12 μόνο παραστάσεις

*«Ο καύσων αυτός χρειάζεται για να υπάρξει τέτοιο φως!»*

*Οκτάνα,* Α. Εμπειρίκος

Η *Δόξα Κοινή*, η παράσταση που διέκοψε βίαια τη διαδρομή της λόγω του ξεσπάσματος της πανδημίας, επιστρέφει στο θέατρο Πορεία. Στις ελάχιστες παραστάσεις που πρόλαβε να δώσει το 2020, κατάφερε να συγκεντρώσει ενθουσιώδεις κριτικές και συγκινητικά σχόλια από το κοινό. Ένα εξαιρετικό και εν μέρει ανανεωμένο ensemble ηθοποιών και μουσικών, συνομιλεί με τον λόγο των μεγάλων ποιητών μας, που θέτουν στο κέντρο του έργου τους τον έρωτα σε όλες του τις μορφές.

Ο Δημήτρης Τάρλοου εμπνέεται από το ποίημα του Ανδρέα Εμπειρίκου *Εις την Οδό των Φιλελλήνων* και προτείνει μια παράσταση, στην οποία η ποίηση μετατρέπεται σε δράση, ο θάνατος σε ηδονή και το σκοτάδι διαλύεται κάτω από το υπέρλαμπρο ελληνικό φως.

Ο Στρατής Πασχάλης, που υπογράφει τη σύνθεση του κειμένου, ενώνει με μοναδικό τρόπο την ποίηση με το θέατρο.

Εις την Οδό των Φιλελλήνων γεννιέται ξαφνικά μια αντιφατική εικόνα: Ιούλιος, μεσημέρι στο κέντρο της Αθήνας και την κίνηση του δρόμου διακόπτει μια επικήδεια πομπή. Οι επιβάτες ενός αστικού λεωφορείου, που περιμένουν την πομπή να περάσει, νιώθουν τις αισθήσεις τους να λιώνουν από τον συνωστισμό της σάρκας και τον ανελέητο καύσωνα. Ο ποιητής ταυτίζοντας τις δύο εικόνες, συνειδητοποιεί τη σχέση έρωτα και θανάτου. Αίφνης η ζωή αποκτά άλλο νόημα, αφού ο έρωτας –σε όλες τις εκφάνσεις του– *συμβαίνει* διαρκώς στα παρασκήνια της καθημερινότητας...

Το κείμενο της παράστασης αποτελείται από διαφορετικά ποιήματα, που καλύπτουν το σύνολο της λυρικής μας παράδοσης από τη Σαπφώ μέχρι τον Σολωμό, από τον Καβάφη μέχρι τον Ελύτη. Διαφορετικές μεταξύ τους ποιητικές διάλεκτοι, καθημερινές εικόνες, πανάρχαιες τελετουργίες, το γλωσσικό και το πολιτιστικό παρελθόν μας συναιρούνται για να υμνήσουν τον έρωτα, την απόλυτη αξία του ελληνικού πνεύματος, που καθιστά τα πάντα κ ο ι ν ά. Όπως και τη Δόξα. Κοινή.

**Συντελεστές:**

Σύνθεση κειμένου: **Στρατής Πασχάλης**

Σκηνοθεσία: **Δημήτρης Τάρλοου**

Σκηνικά: **Εύα Μανιδάκη**

Κοστούμια: **Αλέξανδρος Γαρνάβος, Τζίνα Ηλιοπούλου**

Μουσική: **Λήδα Μανιατάκου**

Φωτισμοί: **Αλέκος Αναστασίου**

Επιμέλεια κίνησης: **Κορίνα Κόκκαλη**

Βοηθός σκηνοθέτη: **Δήμητρα Κουτσοκώστα**

Βοηθός σκηνογράφου**: Φιλάνθη Μπουγάτσου**

Φωτογραφίες - Trailer: **Πάτροκλος Σκαφίδας**

**Παίζουν** (με αλφαβητική σειρά) οι:

**Μάιρα Γραβάνη**

**Θανάσης Δόβρης**

**Βίκυ Κατσίκα**

**Αυγουστίνος Κούμουλος**

**Λήδα Μανιατάκου**

**Διονύσης Πιφέας**

**Αρετή Τίλη**

**Σίσσυ Τουμάση**

**Ορέστης Χαλκιάς**

Από **9 Ιανουαρίου 2023**

Ημέρες & ώρες παραστάσεων:

Από **9/1/2023** έως **14/2/2023**: **Δευτέρα & Τρίτη 20:30**

Διάρκεια: **60** λεπτά, χωρίς διάλειμμα

**Προσφορά προπώλησης: Όλα τα εισιτήρια στην τιμή των 10€ μέχρι και την ημέρα της πρεμιέρας**

**Τιμές Εισιτηρίων:** A’, Β’ ζώνη: **15** ευρώ, Γ’ ζώνη: **12** ευρώ.

Εκπτωτικά εισιτήρια\*: Senior (άνω των 65), φοιτητικό, νεανικό (κάτω των 22), ανέργων, ΑμεΑ (67% και άνω), με την επίδειξη βεβαίωσης αναπηρίας, εισιτήριο συνοδού ΑΜΕΑ: **12** ευρώ.

Κάθε Δευτέρα: Νεανικό (κάτω των 22), παρέα 5 - 9 άτομα, κάτοικος γειτονιάς: **10** ευρώ

*\*Σε συγκεκριμένες θέσεις με σειρά προτεραιότητας, απαραίτητη είναι η επικοινωνία με το ταμείο του θεάτρου για τα εισιτήρια ΑΜΕΑ*.

*\*\* Ισχύουν ειδικές τιμές για ομαδικές κρατήσεις*

Με την υποστήριξη του Υπουργείου Πολιτισμού και Αθλητισμού.

**Trailer:** **<https://youtu.be/hrvmcnEVYeY>**

**Site: <https://poreiatheatre.com/plays/do3a-koinh-apo-thn-odo-twn-filellhnwn/>**

Info/στήλες θεαμάτων

**ΘΕΑΤΡΟ ΠΟΡΕΙΑ**

[**www.poreiatheatre.com**](http://www.poreiatheatre.com)

Τρικόρφων 3-5 & 3ης Σεπτεμβρίου 69

Πλατεία Βικτωρίας

**    **

**ΤΗΛΕΦΩΝΑ ΤΑΜΕΙΟΥ**

210 8210991, 210 8210082

**ΠΡΟΠΩΛΗΣΗ ΕΙΣΙΤΗΡΙΩΝ**

[www.poreiatheatre.com](http://www.poreiatheatre.com), [www.viva.gr](http://www.viva.gr), 11876, WIND, Public, MediaMarkt, βιβλιοπωλεία Ευριπίδης, Viva Spot Τεχνόπολη, YOLENI’S